钦定古今图书集成/明伦汇编/氏族典/第147卷 > 孙升
## 钦定古今图书集成/明伦汇编/氏族典/第147卷 > 孙升

按《宋史孙升传》：“升字君孚，高邮人。第进士，签书泰州
判官。哲宗立，为监察御史。升多所建明，迁殿中侍御
史。梁焘责张问，升从而击之，执政指为附和，出知济
州。逾年，提点京西刑狱，召为金部员外郎，复拜殿中
侍御史，进侍御史。由起居郎权中书舍人直学士院，
以天章阁待制知应天府。董敦逸、黄廷基摭升过，改”
集贤院学士。绍圣初，翟思、张商英又劾之，削职知房
州、归州，贬水部员外郎、分司，又贬果州团练副使，汀
州安置。卒，年六十二。